tomron87/hebrew-wikipedia-sentences-corpus huggingface dataset:
סעיד מתנגד להסדרת יחסי ישראל–תוניסיה באומרו שישראל נמצאת במלחמה עם העולם המוסלמי, וכי כל מנהיג מוסלמי שמנרמל את יחסי החוץ שלהם עם הציונים, צריך להיות מועמד לדין באשמת בגידה.
הוא אמר כי למדינתו אין שום בעיה עם יהודים, וכי תוניסאים, כולל אביו, הגנו על יהודים במהלך מלחמת העולם השנייה.
על פי דיווח בעיתון הערבי הבינלאומי "ראי אל-יום", נשיא תוניסיה קייס סעיד ביקש להתקרב לישראל בשנת 2022.
סעיד נשוי לאישראף שביל, שופטת, יועצת של בית הדין לערעורים בתוניסיה ונשיאת המשנה של בית המשפט הראשון בתוניס, אותה הכיר כשהייתה סטודנטית למשפטים באוניברסיטת סוסה ולהם שלושה ילדים.
קייס גאנם הוא כדורגלן ערבי-ישראלי, המשחק בעמדת החלוץ בקבוצת שריף טירספול מליגת העל המולדובית.
גאנם נולד בזמר, ישראל, למשפחה ערבית-מוסלמית.
החל את הקריירה שלו בקבוצת הילדים של מכבי עמק חפר, בה שיחק שש שנים.
בעונת הבקיע 55 שערי ליגה במדי קבוצת נערים ב'.
בקיץ , הצטרף לקבוצת הנוער של הפועל רמת השרון.
ב-4 בספטמבר 2015, ערך את הופעת הבכורה שלו בקבוצה הבוגרת בתיקו 0-0 נגד הפועל פתח תקווה במסגרת גביע הטוטו.
ב-17 באפריל 2016, ערך את הופעת הבכורה שלו בליגה הלאומית בתיקו 1-1 נגד הפועל ירושלים.
בעונת 2017/2018 הצטרף לקבוצה הבוגרת באופן רשמי, ובעונה זו רשם 34 הופעות וכבש 10 שערים במסגרת הליגה.
ב-21 באוגוסט 2018, גאנם הושאל להפועל רעננה מליגת העל עד לסיום העונה עם אופציה לרכישה.
ב-1 בספטמבר 2018, גאנם ערך את הופעת הבכורה שלו בליגת העל בניצחון 1–2 נגד עירוני קריית שמונה, בו גם כבש את שער הבכורה שלו בקבוצה.
ב-29 באפריל 2019, רכשה רעננה מחצית מכרטיס השחקן של גאנם תמורת 700 אלף שקל.
ב-6 בפברואר 2020 חתם גאנם בהפועל באר שבע מליגת העל, לארבע עונות וחצי עם אופציה לעונה נוספת, כשבאר שבע קנתה 60% מכרטיסו תמורת 1.7 מיליון דולר.
ב-6 באוקטובר 2020 הושאל גאנם להפועל חיפה מליגת העל, עד סיום העונה.
ב-7 ביוני 2022 שוחרר גאנם מבאר שבע וחתם בהפועל תל אביב מליגת העל, לשנתיים בה כבש את שער הבכורה מול בית"ר ירושלים בגביע הטוטו.
ב-5 באוגוסט 2023 חתם במכבי בני ריינה מליגת העל.
ב-21 באוגוסט 2025 חתם לשנתיים בשריף טירספול.
לזכותו הופעה יחידה במדי הנבחרת הצעירה עד גיל 21 של ישראל, כשכבש צמד בניצחון הביתי 0–3 על קוסובו הצעירה ב-2018.
האי קייס הוא אי מכוסה קרח, למול חופי ארץ פאלמר, שבאנטארקטיקה.
צורתו של האי מעגלית, וקוטרו כ-22 קילומטרים.
האי ממוקם בין מפרצון קרול (שבחוף ארץ פאלמר) לבין האי סמיילי.
שיא גובהו של האי קייס 368 מטרים מעל פני הים.
האי מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1961–1965.
שמו של האי הוצע על ידי פין רון.
האי נקרא על שמו של הסנטור האמריקאי פרנסיס קייס, שסייע להשיג תמיכה של ממשלת ארצות הברית, בכך שהיא נתנה רחפת לשימוש משלחת רון לחקר אנטארקטיקה (שחקרה את אנטארקטיה בעונת המחקר (הקיץ האנטארקטי) 1947–1948).
קיין סינקלייר קריצ'לו הוא כדורגלן ברמודי המשחק בעמדת הקשר בקבוצת ווטפורד מהפרמייר ליג ובנבחרת ברמודה.
קריצ'לו נולד בברמודה, ובשנת 2011 עזב את המדינה והצטרף למחלקת הנוער של קורנייה מספרד.
בשנת 2018 הצטרף למחלקת הנוער של וימבלדון.
ב-14 במאי 2019 חתם קריצ'לו בווטפורד.
ב-22 בספטמבר 2020 הוא ערך את הופעת הבכורה שלו במועדון, כשעלה כמחליף בהפסד 3-1 לניופורט קאונטי במסגרת הסיבוב השלישי של גביע הפוטבול ליג.
ב-25 במרץ 2021 ערך קריצ'לו את הופעת הבכורה שלו בנבחרת ברמודה, בהפסד 5-1 לנבחרת קנדה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.
קייסוקה אוסאקו (ביפנית: 大迫 敬介; נולד ב-28 ביולי 1999 באיזומי שביפן) הוא כדורגלן יפני המשחק בעמדת השוער בקבוצת סאנפרצ'ה הירושימה מליגת העל היפנית ובנבחרת יפן.
בשנת 2015 הגיע אוסאקו אל מחלקת הנוער של סאנפרצ'ה הירושימה מליגת העל היפנית.
ב-19 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון על צ'יאנג ראי יונייטד בדו-קרב בעיטות עונשין במסגרת פלייאוף ההעפלה לליגת האלופות האסיאתית לעונת .
ב-23 בפברואר ערך את הופעת הבכורה שלו בליגה, בתיקו 1-1 נגד שימיזו אס-פולס במסגרת המחזור הראשון לעונת .
ב-10 באפריל ערך את הופעת הבכורה שלו בליגת האלופות האסיאתית, בניצחון 2-0 על דאיגו במסגרת שלב הבתים של הטורניר.
בשתי עונותיו הראשונות בקבוצה הבוגרת ערך אוסאקו 44 הופעות ליגה.
אוסאקו נכלל בסגל נבחרת יפן לטורניר קופה אמריקה 2019 שנערך בברזיל.
ב-17 ביוני 2019 הוא ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת הטורניר.
קארין הילדור "קייסה" אולונגרן (בהולנדית: Karin Hildur "Kajsa" Ollongren נולדה ב-28 במאי 1967) היא בת אצולה ופוליטיקאית הולנדית הפועלת במפלגת דמוקרטים 66. שימשה כממלאת מקום לראש עיריית אמסטרדם, כשרת הפנים וכסגנית השנייה לראש ממשלת הולנד.
משמשת מאז 10 בינואר 2022 כשרת ההגנה של הולנד.
אולונגרן נולדה בליידן ב-28 במאי 1967. אביה אלכסנדר אולונגרן הוא אסטרונום ומדען מחשבים הולנדי.
אמה, גונבור לונדגרן, היא שוודית.
משפחת אולונגרן היא משפחת אצולה ממוצא רוסי-פיני שהשתלבה באצולה ההולנדית.
מאביה ירשה אולונגרן את תואר האצולה.
יש לה אזרחות שוודית בנוסף לאזרחותה ההולנדית.
ב-1985 החלה ללמוד כלכלה באוניברסיטת אמסטרדם, אולם ב-1986 עברה ללמוד היסטוריה.
היא סיימה תואר שני ב-1991, ולאחר מכן למדה מנהל ציבורי באקול נציונל ד'אדמיניסטרציה בפריז, ויחסי חוץ במכון ההולנדי ליחסים בינלאומיים.
ב-1992 החלה אולונגרן לעבוד במשרד הכלכלה ההולנדי, וב-2004 הפכה לסגנית מנכ"ל המשרד.
ב-2007 היא עברה למשרד לעניינים כלליים - מחלקה מיוחדת בממשלה ההולנדית המנוהלת בידי ראש ממשלת הולנד בעצמו.
ב-2011 היא הפכה למזכירה הכללית של המשרד.
ב-2014 הצטרפה אולונגרן למפלגת המרכז דמוקרטים 66. במהלך הבחירות המקומיות בהולנד באותה שנה, השיגה המפלגה רוב במועצת עיריית אמסטרדם, ואולונגרן התמנתה לסגנית ראש העיר.
היא נכנסה לתפקידה ב-18 ביוני של אותה שנה.
ב-18 בספטמבר 2017 הודיע ראש העיר אברהרד ואן דר לאן במפתיע, כי הוא פורש מתפקידו עקב בריאות לקויה.
סמכויותיו הועברו בפועל לידי אולונגרן.
ב-5 באוקטובר הוא נפטר ואולונגרן מילאה את מקומו עד 26 באוקטובר 2017, אז נכנס לתפקיד אריק ואן דר בורג.
ב-26 באוקטובר 2017 היא התמנתה לשרת הפנים של הולנד, ובמקביל הפכה לסגנית השנייה של ראש הממשלה.
ב-1 בנובמבר 2019 היא פרשה משני תפקידיה בשל מחלה.
ב-14 באפריל 2020 היא חזרה לשני התפקידים.
ב-10 בינואר 2022 היא הפכה לשרת ההגנה.
זמן קצר לאחר כניסתה לתפקיד, בעקבות הפלישה הרוסית לאוקראינה, נענתה אולונגרן לבקשת הצבא האוקראיני וסיפקה לאוקראינים 200 טילי FIM-92 סטינגר ו-50 מערכות פאנצרפאוסט 3 עם 400 טילים.
בת זוגה היא מפיקת הטלוויזיה איירין ואן דן ברקל.
בהנדסה גיאוטכנית , קייסון (/ˈkeɪsən/ או /ˈkeɪsɒn/; מושאל מצרפתית caisson, מאיטלקית cassone, כלומר קופסה גדולה, תוספת של cassa) הוא מבנה תת-קרקעי אטום למים המשמש, למשל, לעבודה על יסודות לעמודים תומכים של גשרים, לבניית סכרי בטון, או לתיקון אוניות.
קייסונים בנויים בצורה בה ניתן לשאוב מהם מים החוצה, תוך שמירה על סביבת העבודה יבשה.
כאשר עמודים תומכים נבנים באמצעות קייסון פתוח, ואין זה מעשי להגיע לקרקע מתאימה, ניתן לבסס כלונסאות חיכוך ליצירת תשתית מתאימה.
כלונסאות אלו מחוברים באמצעות משטח יסוד שעליו מוקם העמוד התומך.
כדי לבצע קייסון, יש לחפור לעומק דרך שכבה האדמה הרכה עד הגעה לקרקע יציבה.
בעוד שהגעה לקרקע סלעית היא האידיאל, כאשר שכבת הסלע עמוקה מדי, חופרים עד שכבת קרקע חולית, קשה דיה ויציבה.
כל זאת על פי סקר קרקע הנעשה בעזרת קידוחי ניסיון מקדימים ומשמשים את מתכנני המבנה לקביעת עומק היסודות.
ארבעת הסוגים העיקריים של קיסון הם קופסה, קיסון פתוח, קיסון פנאומטי וקייסון מונוליטי.
קייסון קופסה הוא קופסת בטון טרומית (עם דפנות ותחתית), המונח על בסיסים מוכנים.
בעת הנחתו במקומו, ממלאים אותו בבטון על מנת שיהפוך ליסוד מבנה קבוע, כמו ביסוס ממנו צומח עמוד יסוד לגשר.
מבני בטון חלולים כמו קייסוני קופסה הם, בדרך כלל, בעלי צפיפות נמוכה מצפיפות המים בהם נבנים ולכן יש למלא אותם, זמנית, בסלעים או לעגן אותם לקרקעית כדי למנוע מהם לצוף עד שיסתיימו העבודות עליהם ויהיה ניתן למלא אותם בבטון.
לפעמים עשויות להידרש מערכות עיגון משוכללות, כגון באזורי גאות ושפל.
מערכות עיגון מתכווננות בשילוב עם סקר GPS מאפשרים למהנדסים למקם קייסוני קופסה באופן מדויק.
קייסון פתוח דומה לקייסון קופסה, אלא שאין לו משטח תחתון.
הוא מתאים לשימוש באדמות חרסיתיות רכות (למשל באפיקי נהרות מסוימים), אך לא למקומות שבהם עלולות להיות חסימות גדולות בקרקע.
קייסון פתוח משמש באדמות רכות או במקומות בהם מפלס מי תהום גבוהים, וחפירות תעלות פתוחות אינן מעשיות.
קייסון פתוח יכול לשמש גם בעת התקנת שוחות ביוב עמוקות, תחנות שאיבה ובורות קליטה או שיגור לביצוע מיקרו-מנהרות, חפירות עבור הנחת צינורות ופעולות אחרות.
קייסון מוטבע על ידי משקלו העצמי, בטון או עומס מים המוצבים על גביו, או על ידי שקעים הידראוליים.
הקצה המוביל (או נעל החיתוך) של הקייסון משופע החוצה בזווית חדה כדי לעזור לו לשקוע בצורה אנכית.
הוא עשוי בדרך כלל מפלדה.
התחתית שלו בדרך כלל רחבה יותר מהקיסון כדי להפחית את החיכוך, והקצה התחתון המוביל (בזמן השקיעה) עשוי להיות מסופק עם תמיסת בנטוניט בלחץ, המתנפחת במים ומייצבת אותו על ידי מילוי השקעים והחללים שבקרקע.
קיסון פתוח עלול להתמלא במים במהלך שקיעתו.
קייסון מונוליטי (או פשוט מונוליט) גדול יותר משאר סוגי הקייסונים, אך דומה בצורתו לקייסונים פתוחים.
קייסונים כאלה נמצאים לעיתים קרובות בקירות נמלים ומזחים, שם נדרשת עמידות גבוהה בפני פגיעות מאוניות.
קייסונים רדודים עשויים להיות פתוחים לאוויר, בעוד שקייסונים פנאומטיים (הנקראים לפעמים קסונים בלחץ), החודרים לאדמות רכות, הם קופסאות ללא תחתית, אטומות בחלק העליון וממולאות באוויר דחוס כדי לשמור על אי חדירת מים ובוץ בעומק.
מנעל אוויר מאפשר גישה לתא.
עובדים, הנקראים חוליות, מעבירים בוץ, פסולת וסלעים מקצה מרחב העבודה אל בור מלא במים, המחובר בצינור (הנקרא צינור בוץ) אל פני השטח.
מנוף על פני השטח מסיר את האדמה עם כף.
לחץ המים בצינור מאזן את לחץ האוויר, כאשר אוויר עודף בורח במעלה צינור הבוץ.
זרימת האוויר בלחץ חייבת להיות קבועה כדי להבטיח החלפות אוויר סדירות לעובדים ולמנוע זרימה מוגזמת של בוץ או מים בבסיס הקייסון.
כאשר הקייסון פוגע בסלע, החולות יוצאים דרך מנעל האוויר וממלאים את הקופסה בבטון, ויוצרים עמוד יסוד מוצק.
לקייסון פנאומטי (דחוס) יש יתרון במתן תנאי עבודה יבשים, העדיפים גם בעת יציקת הבטון.
פועלי בניין שעולים מהסביבה בעלת הלחץ הגבוה של הקייסון אל פני הקרקע, חייבים לפרוק את הדחיסה בקצב המאפשר שחרור ללא סימפטומים של גזים אינרטיים המומסים ברקמות הגוף אם ברצונם להימנע ממחלת הפחתת הלחץ , מצב שזוהה לראשונה אצל עובדי הקייסון, ונקרא במקור "מחלת קייסון".
מתוך הכרה בסכנה התעסוקתית, בניית גשר ברוקלין, אשר נבנה בעזרת קייסוני לחץ, הביאה לכך שעובדים רבים נהרגו או נפצעו לצמיתות ממחלת הקייסון במהלך בנייתו.
בארוטראומה של האוזניים, חללי סינוס וריאות ואוסטאונקרוזיס דיסברית הם סיכונים נוספים בעבודות אלו.
קייסונים שימשו גם בהתקנת מעליות הידראוליות שבהן כבש חד-שלבי מותקן מתחת לפני הקרקע.[דרוש הבהרה]
קייסונים, בשם הקוד הפניקס , היו חלק בלתי נפרד מבניית נמלי מאלברי ששימשו במהלך פלישת בעלות הברית לנורמנדי במלחמת העולם השנייה.
פטנט ארצות הברית 123,002 - שיפור בבניית יסודות תת-מימיים
קייס אל-ח'זעלי (שמו המלא בערבית: قيس هادي الخزعلي; תעתיק מדויק: קיס האדי אלח'זעלי); נולד ב-24 באפריל 1974 הוא פוליטיקאי עיראקי שיעי ומזכ"ל מיליצית עסאיב אהל אל-חק.
היריבות בין השניים נמשכת גם כיום.
בשנים 2007–2009 שהה אל-ח'זעלי במעצר אמריקאי בעקבות פעולותיו במסגרת המיליציה, ולאחר שחרורו פנה למעורבות בפוליטיקה העיראקית ואף נבחר כחבר בפרלמנט העיראקי.
אל-ח'זעלי אוחז בגישה פרו-איראנית מובהקת בפוליטיקה העיראקית, הגם שבהתבטאויות שונות הוא מבקש למתן תדמית זו ולהציג התנגדות להתערבות חיצונית בעיראק – הן איראנית והן אמריקאית.
הוא קיים לאורך השנים קשרים עם כוח קודס של משמרות המהפכה של איראן וגם כיום קורא לפגיעה בכוחות האמריקאיים בעיראק ולסיום נוכחותם במדינה.
החל מ-2019 הוטלו עליו ועל המיליציה סנקציות אמריקאיות, הוא הוכרז על-ידי מחלקת המדינה האמריקאית כטרוריסט בינלאומי, והמיליציה שבפיקודו סווגה אף היא כארגון טרור.
אל-ח'זעלי מתבטא מעת לעת בעוינות ביחס לישראל ותומך במאבק בה.
קייס אל-ח'זעלי נולד ב-20 ביוני 1974 ברובע השיעי מדינת א-סדר בבגדאד.
לאחר שהשלים את לימודיו היסודיים והתיכוניים בבגדאד, למד אל-ח'זעלי גאולוגיה בפקולטה למדעים באוניברסיטת בגדאד.
את דרכו בלימודי הדת החל ב-1994, כאשר חקר סוגיה הלכתית אסלאמית בדבר זמני תפילת אל-מגרב והציג את מחקרו בחווזה של נג'ף בפני מוחמד סאדק א-סדר, מהחשובים באנשי הדת השיעים בעיראק באותה העת.
בשנה זו החל ללמוד לימודי-דת באופן סדיר בנג'ף, ונמנה עם תלמידיו של א-סדר עצמו.
ב-1999 התנקשו כוחות משטר הבעת' במוחמד סאדק א-סדר ולאחר הירצחו המשיכה להתקיים התארגנות מחתרתית של תלמידיו שיצאה מן המחתרת תחת הנהגתו של מוקתדא א-סדר, בנו של מוחמד, בעקבות הפלישה האמריקאית לעיראק ב-2003. ההתארגנות קיבלה עד מהרה דמות של מיליציה שיעית בשם צבא המהדי, זכתה לתמיכתה של איראן ונאבקה באמריקאים.
בראשית הדרך, נראה היה שאל-ח'זעלי משמש למעשה כיד ימינו של מוקתדא א-סדר, שעמד בראש המיליציה.
במהלך עימותים ב-2004 בנג'ף בין צבא המהדי לבין כוחות הקואליציה, התרחש פיצול בין מוקתדא לבין אל-ח'זעלי, לאחר סכסוך בין השניים סביב האסטרטגיה הראויה ולאחר שאל-ח'זעלי נתן הוראות משלו ללוחמים ללא אישורו של א-סדר.
בהמשך אותה שנה, החל אל-ח'זעלי לפעול באופן עצמאי נגד הכוחות האמריקאיים וכוחות הקואליציה יחד עם אנשים שהצטרפו אליו.
ב-2005 נראה היה שהושגה פשרה ואל-ח'זעלי ואנשיו שבו לחיק הזרם הסדרי.
הקמת עסאיב אהל אל-חק, מעצרו ושחרורו
ב-2006 אל-ח'זעלי ונאמניו, אשר קיימו התארגנות שנודעה בשם "הקבוצות המיוחדות", פרשו באופן סופי מצבא המהדי והקימו את המיליציה שנקראה בהמשך "עסאיב אהל אל-חק" ונתמכה באופן נרחב על-ידי איראן וחזבאללה.
מקורות שונים טענו כי סיבה מרכזית לפרישתו של אל-ח'זעלי מצבא המהדי מלכתחילה הייתה עידוד שקיבל לכך מצד משמרות המהפכה האיראניים, שביניהם לבין מוקתדא א-סדר התגלעו באותה עת חילוקי-דעות, ומטרת פרישתו של אל-ח'זעלי משורות ארגונו של א-סדר הייתה החרפת ההתנגדות לאמריקאים בעיראק והידוק הקשרים עם איראן.
המיליציה החדשה שהקים אל-ח'זעלי אכן נקטה קו אקטיבי וניצי, הוציאה לפועל מגוון פעולות נגד הכוחות האמריקאיים, והתמחתה במיוחד בהנחת מטענים על צירי התנועה שעליהם נעו הכוחות.
אנשיה אומנו בין השאר על-ידי גורמים מארגון חזבאללה הלבנוני, שהנחיל להם מיומנויות גרילה שונות שבהן התמחה, ובכלל זה גם תחום המטענים.
ב-20 בינואר 2007 בוצעה מתקפת טרור על חיילים אמריקאים שהוצבו בעיר כרבלא, שכללה חדירה אפקטיבית למתחם צבאי אמריקאי שבעקבותיה נהרגו חמישה חיילים.
החשד היה כי מאחורי הפעולה המתוכננת ועתירת המודיעין עומד כוח קודס האיראני ושלוחיו.
מודיעין שהושג לאחר המתקפה הוביל לפשיטה של כוחות הקואליציה על אתרים בעיר בצרה בחודש מרץ של אותה שנה, ובמהלכה נעצר אל-ח'זעלי, אחיו ליית' וכן עלי מוסא דקדוק, פעיל חזבאללה לבנוני שפעל בעיראק לארגון וסיוע למיליציות שיעיות הנתמכות על-ידי איראן.
חקירת העצורים איששה את החשד בדבר המעורבות וההנחיה של בכירי כוח קודס מאחורי המתקפה, כמו גם את עובדת ביצועה על-ידי אנשיו של אל-ח'זעלי.
מאוחר יותר גם גילה לווין ריגול אמריקאי מתחם אימונים באיראן שדימה את הבסיס האמריקאי.
אל-ח'זעלי הוחזק במעצר אמריקאי כשנתיים וחצי, שבמהלכן המשיכה מיליצית עסאיב אהל אל-חק לפעול תחת הנהגתו של מקורבו, אכּרם אל-כּעבּי, והוציאה פעולות נוספות כנגד כוחות הקואליציה.
אל-ח'זעלי נחקר במהלך שהותו במעצר כשבעים פעם, לעיתים סירב לשתף פעולה עם חוקריו ונדמה היה שניסה להעלים מידע, אך לעיתים גם שיתף פעולה וחקירותיו הניבו מידע רב.
מסמכים הכוללים את תוכן החקירות נחשפו ב-30 באוגוסט 2018. המידע שסיפק כלל פרטים על המעורבות האיראנית בעיראק ובפעולת המיליציות השיעיות הפועלות בה וכן על דמויות מפתח, מן ההנהגה השיעית בעיקר, במדינה בכלל ובפוליטיקה בפרט, העומדות בקשרים עם איראן.
אל-ח'זעלי זיהה דמויות מתמונות, סיפק שמות והרחיב על דרכי אספקת אמצעי הלחימה למיליציות.
כמו כן, הוצגו גם תפיסותיו של אל-ח'זעלי עצמו באשר לאסטרטגייה האיראנית ביחס למדינה, תוך שהוא מזכיר כי עמד בקשר ישיר עם קאסם סולימאני, ביקר באיראן פעמים רבות ונפגש עם הנשיא לשעבר רפסנג'אני ועם המנהיג העליון עלי ח'אמנאי.
אל-ח'זעלי גם סיפק מידע רב על המיליציה שבראשה עמד.
לטענת אל-ח'זעלי, מטרת האימונים והמתקפות של המיליציה על כוחות הקואליציה הייתה עזיבת האמריקאים את עיראק.
לדבריו, מטרת המתקפה בהכוונה איראנית בכרבלא ב-2007 הייתה רצון לשבות חיילים אמריקאים לצורכי מיקוח ושחרור אנשי מיליציות, ואל-ח'זעלי הודה כי הוא זה שאישר את הפעולה ונקב בשם המפקד הכפוף לו שהוביל אותה.
אל-ח'זעלי סיפר גם על ההיסטוריה האישית שלו והפגין עוינות כלפי מוקתדא א-סדר, מפקדו ובן בריתו לשעבר, כשסיפר על הסכסוך ביניהם.
בסוף מאי 2007 חטפו אנשי מיליצית עסאיב אהל אל-חק את פיטר מור, אזרח בריטי ששהה בעיראק, יחד עם שומרי ראשו.
בתמורה לשחרורו דרשה המיליציה את שחרורם של קייס וליית' אל-ח'זעלי יחד עם עוד רבים מאנשי הארגון שהוחזקו במעצר.
קייס אל-ח'זעלי שוחרר לבסוף ממעצרו אצל הכוחות האמריקאיים בשלהי שנת 2009, במביל לשחרורו של מור.
יש הטוענים כי במסגרת העסקה נמסר גם חלק רב מנשקה של המיליציה.
שחרורו של אל-ח'זעלי מן המעצר הממושך סלל בהמשך את דרכו לפוליטיקה העיראקית.
תחילה, נסע אל-ח'זעלי לאיראן והמשיך את לימודי הדת בעיר קום.
בהמשך, שב לעיראק, חזר לעמוד בראש עסאיב אהל אל-חק ופנה למעורבות משמעותית בפוליטיקה העיראקית בשנים שלאחר הנסיגה האמריקאית הרשמית מעיראק.
כך, הקים ב-2014 את מפלגת א-סאדקון, שהייתה במידה רבה הזרוע הפוליטית של עסאיב אהל אל-חק, התמודדה בבחירות באפריל של אותה שנה וזכתה במושב אחד בפרלמנט.
בבחירות שהתקיימו במאי 2018 הגדילה המפלגה את כוחה וזכתה ב-15 מושבים בפרלמנט, דבר שהקנה לאל-ח'זעלי כוח פוליטי רב.
המפלגה משתפת פעולה עם גוש מפלגות פרו-איראניות בפרלמנט.
אמנם בבחירות 2021 נחלה המפלגה מפלה, אך אל-ח'זעלי נותר דמות משמעותית ומשפיעה בפוליטיקה העיראקית.
אל-ח'זעלי מציג עמדה מורכבת באשר לאיראן ומעורבותה בעיראק.
מחד, אל-ח'זעלי נמנה במובהק על תומכיה של איראן, רואה עין בעין עם שאיפותיה האזוריות ואינו מסתיר את קשריו עמה בעבר ובהווה.
מאידך, פועל אל-ח'זעלי מאז כניסתו לפוליטיקה העיראקית להציג מראית עין מסויגת ביחס למעורבות האיראנית בעיראק, תוך השמעת מסרים ברוח "עיראק תחילה".
הקשרים ההדוקים עליהם שמר אל-ח'זעלי לאורך שנותיו במיליציה עם גורמים בכירים באיראן, ובפרט במשמרות המהפכה ובכוח קודס לא פסקו, ולאחר שחרורו מהמעצר האמריקאי שהה אל-ח'זעלי זמן מה באיראן.
גם לאחר שובו לעיראק הפגין אל-ח'זעלי בדיבור ובמעשה תמיכה בשאיפות הציר השיעי בראשות איראן.
כך לדוגמה, בעקבות מלחמת האזרחים בסוריה פעלה עסאיב אהל אל-חק שאל-ח'זעלי שב לעמוד בראשה לטובת משטרו של בשאר אל-אסד, בן בריתה של איראן.
נאומיו של אל-ח'זעלי עודדו שיעים רבים להתגייס לטובת מלחמת האזרחים הסורית ולתמיכה במשטר.
דוגמה נוספת לתמיכתו בשאיפותיה האזוריות של איראן ניתן למצוא בהתבטאותו ממאי 2017 על פיה הסהר השיעי עוד יהפוך לירח מלא, "לנו תהיה הארץ במלואה מהמזרח עד המערב", כאשר הבסיס לכך הוא חזבאללה בלבנון, החות'ים בתימן, המיליציות בעיראק בהן עסאיב אהל אל-חק וכן משמרות המהפכה של איראן.
באוקטובר 2018 התבטא אל-ח'זעלי כי הוא ותנועתו נתמכים על-ידי איראן וגאים בכך.
לצד זאת, מאז כניסתו לפוליטיקה מספק אל-ח'זעלי התבטאויות מגוונות שעניינן הסתייגות מהשפעה איראנית נרחבת בעיראק.
דומה כי הוא מבקש בכך לייצר מצג של מתינות והעדפה של האינטרס העיראקי, למול תפיסה רווחת שלו ושל תנועתו כזרוע ארוכה של איראן ותו לא.
כך, בינואר 2012 התבטא אל-ח'זעלי בפני סוכנות הידיעות רויטרס כי המיליציה נכונה להניח את נשקה ולהשתתף במשחק הפוליטי בעיראק.
בנאומים שנאם אל-ח'זעלי בראשית 2019, הוא הציג מספר עקרונות המציירים תמונה מתונה משהו, עיראקית-לאומית המבודלת מאיראן.
יש המצביעים על המאבק שניהלה עיראק בארגון המדינה האסלאמית כעל נקודת מפנה שבה החל אל-ח'זעלי להתרחק במידת-מה מאיראן.
אל-ח'זעלי שב ומדגיש כיום כי לאיראן מקום של כבוד כמייעצת ותומכת, אך האינטרסים שלו ושל אנשיו הם בראש ובראשונה עיראקיים, וגם בתחום הצבאי יכולות רבות כתחום הכטב"מים כבר הוקנו בפועל למיליציה וכעת נוצרה עצמאות מאיראן.
באשר לארצות הברית, מציג אל-ח'זעלי גישה ניצית ועקבית.
כך, כבר מראשית הפלישה האמריקאית לעיראק היה שותף במאבק בנוכחות האמריקאית, ועל רקע זה, בין השאר, פרש מצבא המהדי וביסס את עסאיב אהל אל-חק הניצית יותר שהוציאה לפועל מתקפות על כוחות אמריקאים.
אל-ח'זעלי מצדיק את המשך קיום המיליציות השיעיות החמושות בשלב זה בהמשך הנוכחות האמריקאית במדינה, זאת למול מוקתדא א-סדר, יריבו הפוליטי, המצדד בפירוקן ובריכוז הנשק והסמכויות בידי המדינה.
הוא מסית לפגיעה בכוחות האמריקאים בהזדמנויות שונות, השתתף בהפגנה שהתקיימה מול השגרירות האמריקאית בבגדאד ב-31 באוקטובר 2019 וכללה גם פריצה למתחם השגרירות ונאם בה נאום הסתה אנטי-אמריקאי.
בעקבות נאום זה, ציין מזכיר המדינה האמריקאי מייק פומפאו את אל-ח'זעלי כאחד האחראים למתקפה על השגרירות האמריקאית בבגדאד ב-31 בדצמבר 2019. כמה ימים לאחר מתקפה זו חוסל על אדמת עיראק קאסם סולימאני, מפקד כוח קודס, ואל-ח'זעלי קרא לנקמה על חיסולו ואמר שהנקמה תושלם רק עם השלמת הנסיגה של האמריקאים מעיראק.
ב-6 בדצמבר 2019 הטיל משרד האוצר האמריקאי סנקציות אישיות על אל-ח'זעלי עקב מעורבותו ומעורבות המיליציה בראשותו בדיכוי והרג מפגינים נגד ראש הממשלה עאדל עבד אל-מהדי הפרו-איראני, ובחודש שלאחר מכן סיווגה אותו מחלקת המדינה כטרוריסט בינלאומי והכריזה על עסאיב אהל אל-חק כארגון טרור.
אל-ח'זעלי התייחס לישראל בהזדמנויות שונות, והדהד בדבריו עמדות עוינות לישראל הכוללת תמיכה ברורה במאבק בה, המקובלות מדוברים המזוהים עם הציר השיעי בהובלת איראן.
כך, ב-2017 ביקר אל-ח'זעלי בכפר כילא, על גבול לבנון-ישראל, למול "פלסטין הכבושה", ונאם על הצורך להרחיב את המאבק אל מעבר לעיראק וסוריה – לתמוך בחזבאללה בלבנון במאבקו בישראל.
ב-2019 הציג את השקפתו באמרו כי העברת השגרירות האמריקאית לירושלים וההכרה בריבונות ישראל על רמת הגולן על-ידי ממשל טראמפ הן חלק מתוכנית כוללת לשליטה ישראלית על כל המרחב שבין הפרת לנילוס.
בהזדמנות אחרת טען כי ישראל מבוססת על אידאולוגיה הקשורה בכתוב בתורה, מעוניינת במלחמה באזור ומתכננת ליישב פליטים פלסטינים בעיראק.
ב-2021 אמר כי התוקפנות הישראלית אינה רק פגיעה בפלסטינים, אלא גם בערבים ובמוסלמים כולם, וכי סיום הכיבוש הישראלי על אדמות ערביות הוא בלתי נמנע.
אל-ח'זעלי נוטה להאשים את ישראל גם במעורבות בענייניה הפנימיים של עיראק.
קייסון וולאס הוא כדורסלן אמריקאי המשחק בעמדות הרכז והקלע, בקבוצת אוקלהומה סיטי ת'אנדר מליגת ה-NBA.
וולאס נולד וגדל בריצ'רדסון, פרבר של דאלאס, טקסס.
הוא למד לנגן על סקסופון ופסנתר, אך בחר להתמקד בכדורסל בעקבות אחיו, קיטון, ושיחק כדורסל בתיכון מקומי.
בעונתו האחרונה בתיכון העמיד ממוצעים של 19.9 נקודות, 7.4 ריבאונדים ו-6.1 אסיסטים למשחק, זכה במספר פרסים ונבחר להשתתף במשחק מקדונלד'ס אול-אמריקן וב-"Jordan Brand Classic".
לאחר שסיים תיכון, הוא בחר לשחק עבור קבוצת הכדורסל של אוניברסיטת קנטקי.
ב-15 בנובמבר 2022 רשם 14 נקודות, 5 ריבאונדים, 5 אסיסטים, 8 חטיפות וחסימה אחת בהפסד קבוצתו 77–86 לאוניברסיטת המדינה של מישיגן.
ב-21 בדצמבר רשם שיא קריירה של 27 נקודות, אליהן הוסיף 2 ריבאונדים, 9 אסיסטים ו-4 חטיפות בניצחון קבוצתו 88–68 על פלורידה A&M.
הוא נבחר בבחירה ה-10 על ידי אוקלהומה סיטי ת'אנדר.
קיינמיוזיק היא חברת תקליטים גרמנית למוזיקה אלקטרונית.
הלייבל כולל תקליטנים ומפיקים מוזיקליים Adam Port, &ME (ששמו האמיתי הוא André), Rampa (ששמו האמיתי הוא Gregor) ו-Reznik וכן האמנית Monja Gentschow, שיוצרת את היצירה.
קיינמיוזיק נוסדה בברלין בשנת 2009. עד כה פורסמו יותר מ-60 מהדורות.
ב-2017 יצא אלבום הבכורה You Are Safe, שהופק ונכתב על ידי אדם פורט, &ME ו-Rampa, ובהשתתפות האורחים קיארה נוריקו, נומי רואיז וג'ניפר טאץ'.
בנובמבר 2021 יצא האלבום Send Return, עם שיתופי פעולה, למשל.
קיינמיוזיק ידועה כחברה בינלאומית וברחבי גרמניה בתחום המוזיקה האלקטרונית (טכנו והאוס).
לחברי חברת התקליטים היו הופעות בינלאומיות כתקליטנים, כולל הופעות ב-BoilerRoom Berlin, 2019 ב-Fusion או 2021 בטומרולנד.
לייבל המוזיקה תרם מיקס לסדרת ה-BBC Essential Mix ולמגזין Groove בשנת 2021 והיה חלק מתוכנית Arte United We Stream ב-30 באפריל 2020.
הקבוצה מופיעה שם במועדון וירטואלי בעיר הבדיונית לוס סנטוס.
המשחק הציג בעבר אמנים כמו סלומון, Dixon ו-Tale of Us.
בשנת 2022, &ME ו-Rampa היו מעורבים בשירים "Falling Back" ו-"A Keeper", מתוך אלבום האולפן השביעי של הראפר הקנדי דרייק Honestly, Nevermind.
בשנת 2024, הלייבל הוציאה את הטראק "Move" של אדם פורט, Stryv ו-Orso הכולל את Malachiii, שהגיע לרשימת עשרת הטראקים המושמעים ביותר בפסטיבל Tomorrowland בשנת 2024.
קייסומה היא עיר במחוז א-שרקייה שבמזרח ערב הסעודית.
בסמוך לעיר נמצא נמל התעופה חפר אל-באטן, המשרת את תושבי מטרופולין חפר אל-באטן.
העיר ממוקמת 363 מטרים מעל גובה פני הים, ואוכלוסייתה מוערכת בכ-27,307 איש על פי מפקד אוכלוסין משנת 2022.
קייסומה נכונה על שם צמח האכילאה , הנפוץ באזור.
קייסומה נוסדה בעקבות כריית הנפט במחוז א-שרקייה, ובפרט כאשר הוארך צינור הנפט הטרנס-ערבי דרך האזור אל המפרץ הפרסי.
בתקופת הקמת הצינור צצו תחנות רבות עבורו במוקדים רבים לאורך הקו, ועמן קמו ערים רבות, שאחת מהן היא עיר זו.
קייסומה נמצאת על כביש 85, כביש הצפון הערבי, המקשר אותה אל העיר חפר אל-באטן, מערבה משם, ומזרחה על ערי המפרץ הפרסי ובראשן דמאם.
ענף התעופה בעיר פועל דרך נמל התעופה חפר אל-באטן, המקשר אותה לג'דה, ריאד, חאיל ודובאי.
במרכז העיר נמצאים מספר מתקנים ומתקנים ממשלתיים, ביניהם:
בנוסף נמצאים בעיר בתי ספר לבנים ולבנות לכל הגילאים, בית חולים, שני מרכזי בריאות, ושני סניפים של בנקים.
מוסדות האסלאם בעיר כוללים שישה מסגדים, וקומפלקס שינון קוראן לגברים וקומפלקס שינון קוראן לנשים.
האקלים בקייסומה מסווג על פי מערכת סיווג האקלים קפן כאקלים מדברי-חם, וגשמים יורדים בעיר בכמות של 5 עד 10 מילימטרים בשנה.
הטמפרטורות בקיץ נעות בין 45 ל-51 מעלות צלזיוס, ובחורף הן עלולות לרדת מתחת לנקודת הקיפאון.
להלן טבלת טמפרטורות בעיר, במעלות צלזיוס, לפי חודשי השנה הלועזיים:
קיין אלן בראון הוא זמר ופזמונאי אמריקאי בתחום מוזיקת הקאנטרי.
בראון התפרסם לראשונה בזכות סרטונים שהעלה לרשתות החברתיות, אשר זכו לפופולריות רבה.
לאחר מכן הוציא את המיני-אלבום הראשון שלו, Closer, ביוני 2015, ואת הסינגל "Used to Love You Sober" באוקטובר של אותה שנה.
בשנת 2016 חתם בראון בחברת התקליטים RCA Nashville, ושם הוציא את מיני-אלבום הבכורה שלו בחברת תקליטים גדולה – Chapter 1. בדצמבר 2016 יצא אלבום הבכורה המלא שלו, Kane Brown, שזכה להצלחה מסחרית רבה וכלל את הלהיט "What Ifs" בהשתתפות לורן אליינה.
באוקטובר 2017 הפך בראון לאמן הראשון שהגיע למקום הראשון בכל חמשת מצעדי הקאנטרי המרכזיים של מגזין בילבורד בו-זמנית.
אלבומו השני, Experiment, יצא בנובמבר 2018 והיה לאלבום הראשון של בראון שהגיע למקום הראשון במצעד הבילבורד 200.
בראון נולד בצפון-מערב ג'ורג'יה וגדל גם באזור צ'טנוגה, טנסי.
הוא בן לאם לבנה, טאבתה בראון, ולאב אפרו-אמריקאי בעל שורשים צ'רוקים.
בילדותו לא ידע כי הוא ממוצא מעורב, וגילה זאת רק בגיל 7 או 8. לדבריו, חווה גזענות קשה שכללה קללות ואלימות פיזית.
אביו של קיין נכלא בשנת 1996, והוא גדל עם אמו, ולעיתים סבל ממצבים של חוסר בית.
המשפחה נדדה בין ערים שונות בג'ורג'יה וטנסי, ובשל כך למד במספר בתי ספר תיכוניים, בהם גם בית הספר שבו למדה לורן אליינה – עמה ישתף פעולה לימים.
כנער, גילה עניין במוזיקת R&B, אך לאחר שביצע שיר של כריס יאנג בתחרות כישרונות בתיכון – חזר להתמקד במוזיקת קאנטרי.
בהמשך נבחן לתוכניות הריאליטי "אמריקן איידול" ו-"The X Factor", אך עזב את התוכנית לאחר שנדרש להשתתף בלהקת בנים.
לאחר מכן החל להעלות לרשת ביצועים לשירים מוכרים.
בראון החל לפרסם ביצועים שלו לשירים מוכרים בעמוד הפייסבוק שלו בשנת 2014, ובמהרה צבר מיליוני צפיות.
במיוחד בלט הביצוע שלו לשיר "Check Yes or No" של ג'ורג' סטרייט, שצבר למעלה מ-7 מיליון צפיות.
באמצעות קמפיין מימון המונים, מימן את הפקת המיני-אלבום Closer, שיצא ביוני 2015 ונכנס למצעד אלבומי הקאנטרי.
הסינגל "Don't Go City on Me" מתוך האלבום הגיע למקום 43 במצעד שירי הקאנטרי הדיגיטליים.
בינואר 2016 חתם בראון על חוזה עם RCA Nashville.
האלבום נכנס לעשירייה הראשונה של הבילבורד 200. אלבום הבכורה המלא Kane Brown יצא בדצמבר 2016, וכלל את הלהיט "What Ifs" עם לורן אליינה – שהפך ללהיט ענק וקיבל תואר פלטינה 8×.
מהדורה מורחבת של האלבום יצאה באוקטובר 2017 וכללה את הסינגל "Heaven", שגם הוא זכה להצלחה רבה.
עם צאת המהדורה המורחבת הפך בראון לאמן הראשון שהגיע למקום הראשון בכל חמשת מצעדי הקאנטרי המרכזיים של בילבורד בו־זמנית.
ביוני 2018 יצא הסינגל "Lose It" מתוך האלבום השני של בראון – Experiment, שראה אור בנובמבר אותה שנה.
האלבום הגיע למקום הראשון בבילבורד 200. במהלך 2019 שיתף פעולה עם אמנים כמו בקי ג'י, קמילה קביו, והדי ג'יי מרשמלו.
השיר "One Thing Right" עם מרשמלו היה הסינגל הראשון של בראון שפנה ישירות לרדיו הפופ המיינסטרימי.
באוקטובר 2019 נהרג המתופף של בראון, קני דיקסון, בתאונת דרכים.
באוגוסט 2020 יצא המיני-אלבום Mixtape, Vol.
1, שכלל את הסינגלים "Cool Again", "Worldwide Beautiful" ו-"Be Like That" – שיתוף פעולה עם חאליד וסוואה לי.
בשנת 2021 הקים בראון את חברת התקליטים העצמאית שלו, 1021 Entertainment.
באותה שנה היה האדם השחור הראשון שזכה בפרס "קליפ השנה" בטקס פרסי האקדמיה למוזיקת קאנטרי.
בספטמבר 2022 יצא אלבומו השלישי, Different Man.
ב-24 בינואר 2025 יצא אלבומו הרביעי של בראון – The High Road, שהוכרז באוקטובר 2024.
בראון נשוי לזמרת קייטלין בראון.
הוא הציע לה נישואין באפריל 2017, והשניים נישאו באוקטובר 2018 בטנסי.
באוקטובר 2019 נולדה בתם הראשונה, ובדצמבר 2021 נולדה בתם השנייה.
ביוני 2024 נולד בנם השלישי.
קייסוקה גוטו (ביפנית: 後藤 啓介; נולד ב-3 ביוני 2005 בשיזואוקה שביפן) הוא כדורגלן יפני המשחק בעמדת החלוץ בקבוצת סינט טראודן מליגת העל הבלגית, בהשאלה מאנדרלכט, ובנבחרת יפן.
גוטו גדל במחלקות הנוער של קאוואי SC וג'ובילו איוואטה, ובשנת 2022 החל לשחק בקבוצה הבוגרת של ג'ובילו איוואטה במסגרת ליגת המשנה היפנית.
בסך הכל ערך 33 הופעות ליגה במדי המועדון, בהן הבקיע שבעה שערים.
ב-28 בנובמבר 2023 הודיעה אנדרלכט מליגת העל הבלגית כי גוטו יצטרף למועדון בהשאלה לשנה אחת, החל מ-1 בינואר 2024. עם הצטרפותו, נכלל בסגל קבוצת המילואים של המועדון, RSCA פיוצ'רס.
ב-5 בדצמבר 2024 חתם על חוזה קבוע באנדרלכט עד לחודש יוני 2028. ב-16 בינואר 2025 ערך את הופעת הבכורה שלו בקבוצה הראשונה של אנדרלכט, בניצחון 0–1 על רויאל אנטוורפן במסגרת חצי גמר הגביע הבלגי לעונת .
ב-19 בינואר ערך את הופעת הבכורה שלו בליגת העל הבלגית, בניצחון 0–2 על קורטרייק במסגרת המחזור ה-22 לעונת 2024/2025. ב-26 בינואר הבקיע את שער הבכורה שלו במועדון, בניצחון 1–4 על מכלן במסגרת המחזור ה-23 בליגה.
ב-30 בינואר ערך את הופעת הבכורה שלו במפעל אירופי, בהפסד 3–4 להופנהיים במסגרת שלב הליגה של הליגה האירופית לעונת 2024/2025, בו גם הבקיע את שער הבכורה שלו במפעל.
ב-7 באוגוסט 2025 הושאל למשך עונת 2025/2026 לסינט טראודן מליגת העל הבלגית.
ב-6 בנובמבר 2025 זומן גוטו לסגל נבחרת יפן לקראת משחקי גביע קירין נגד נבחרות גאנה ובוליביה.
ב-15 בנובמבר ערך את הופעת הבכורה שלו בנבחרת, בניצחון 0–2 על נבחרת גאנה.
קייפטאון, או קאַפּשטאָט היא אחת משלוש ערי הבירה של דרום אפריקה ובירת פרובינציית הכף המערבי.
מיקומה הגאוגרפי של קייפטאון הוא על חצי אי הכֵּף שבקצהו הדרומי מזדקר הצוק של כף התקווה הטובה, שנתן לה את שמה - "עיר הכף".
העיר ופרבריה בנויים סביב הר בעל פסגה שטוחה, הקרוי הר השולחן ומתנשא לגובה 1,086 מטר, לצד רכסי הרים נוספים, המהווים חלק מן התבנית הגאולוגית של חצי האי.
קייפטאון מהווה יעד תיירות פופולרי בזכות אקלימה הים-תיכוני, נופיה וחופיה, צמחייה אנדמית מיוחדת, וקרבתה לכף התקוה הטובה ולחבל היין של דרום אפריקה.
קייפטאון משמשת כבירתה המחוקקת של דרום אפריקה - מקום מושב הפרלמנט (בצד פרטוריה - הבירה הראשית, האדמיניסטרטיבית והביצועית, מושב הממשלה והנשיא, ובלומפונטיין - הבירה המשפטית, מושב בית המשפט העליון).
הצעה שהועלתה לאחרונה להעביר את הפרלמנט מקייפטאון לפרטוריה כדי לייעל את התנהלות השלטון, נתקלה בהתנגדות גורפת מצד תושבי קייפטאון.
קייפטאון היא עיר נמל חשובה הודות למיקומה על מפרץ בקצה הדרום-מערבי של יבשת אפריקה ובפינה הדרום-מזרחית של האוקיינוס האטלנטי, לא הרחק מכף אגולס המקום בו הוא נפגש עם האוקיינוס ההודי.
במשך דורות רבים, עד לפתיחתה של תעלת סואץ שאיפשרה לעקוף את אפריקה ממזרח, היה נמל קייפטאון תחנת מעבר הכרחית בדרך הימית בין אירופה לבין המזרח הרחוק.
ואכן, ראשיתה של העיר הייתה כתחנת אספקה לאוניות סחר הולנדיות שעשו דרכן אל מזרח אסיה וחזרה.
בשנים האחרונות פוקד את העיר וסביבתה משבר מים קשה.
בשנת 1652 התיישבו הולנדים מטעם חברת הודו המזרחית ההולנדית בראשות יאן ואן ריבק במפרץ מצפון לכף התקווה הטובה.
הייתה זו ההתיישבות האירופית הראשונה באפריקה, והיא יועדה להיות תחנת עגינה ואספקה לאוניות שהפליגו מאירופה ומהמזרח הרחוק.
היישוב ההולנדי נקרא קאפסטאד, בהולנדית: "עיר הכף".
הגיעו אליו מתיישבים אירופאים נוספים, בעיקר מהולנד, בלגיה, גרמניה וצרפת, אשר הביאו אליו עבדים משבטי הסביבה ומדרום-מזרח אסיה.
חסרונן של נשים במושבה החמיר את הניצול מיני של בנות העבדים, והוסיף למושבה אוכלוסייה של "בני תערובת" (ה"צבעוניים").
במהלך אירועי המהפכה הצרפתית והמלחמות הנפוליאוניות בסוף המאה ה-18 ובתחילת המאה ה-19 הולנד נכבשה שוב ושוב על ידי צרפת, והאימפריה הבריטית ניסתה להשתלט על מושבותיה של הולנד.
הבריטים כבשו את העיר ב-1795, אך היא הוחזרה להולנדים ב-1803. בשנת 1814 האימפריה הבריטית כבשה סופית את העיר, שהיוותה נמל אסטרטגי, וקראה לה "קייפטאון".
העיר הפכה להיות בירת מושבת הכף שנוצרה באותה זמן.
הבריטים ביטלו את העבדות ושחררו את העבדים, פעולה שגרמה לקרע עם המתיישבים הבורים המקוריים, שנדדו צפונה.
גילוי מרבצי זהב ויהלומים בעומק היבשת העלתה את חשיבותה של קייפטאון כנמל היצוא העיקרי של המחצבים לאירופה.
הדבר הביא את הבריטים לצאת למלחמת הבורים, במטרה להשתלט על יתר שטחי דרום היבשת.
בשנת 1910 הבריטים יצרו את דומיניון דרום אפריקה, וקייפטאון נקבעה כאחת מ-3 ערי הבירה של הדומיניון החדש שהיה למעשה איחוד של 4 פרובינציות קולוניאליות בדרום היבשת.
העיר נותרה אחת משלוש הבירות גם לאחר היווצרותה של רפובליקת דרום אפריקה ב-1961.
בשנות האפרטהייד נקבעה הפרדה אזורית על פי גזע בהתאם לחוק אזורי הקבוצות.
בהתאם נאסר על השחורים והצבעונים להתגורר בתחומי העיר והוקמו עבורם עיירות - "טאונשיפ(ס)" - בפאתי העיר.
בפרברים שבהם קודם לכן חיו קבוצות גזע שונות נעשה טיהור של תושבים שעתה הוגדרו כלא חוקיים, וחלק מהפרברים נהרסו.
הדוגמה הבולטת לכך בקייפטאון היא המחוז השישי (District Six), שלאחר שהוכרז ב-1965 כאזור ללבנים בלבד גורשו ממנו יותר מ-60 אלף תושבים ונהרסו בתיהם.
רבים מהתושבים אולצו לעבור לקייפ פלטס ולבנדר היל.
לאחר סיום האפרטהייד, שולבו העיירות לתחומי העיר כפרברים.
קייפטאון הייתה ביתם של רבים מהמנהיגים להתנגדות לאפרטהייד.
ברובן איילנד הנמצא כ-10 קילומטרים מהעיר הוחזקו אסירים פוליטיים מפורסמים במשך שנים.
באחד האירועים המפורסמים שסימנו את סוף תקופת האפרטהייד, נאם נלסון מנדלה ממרפסת בית העירייה של קייפטאון שעות אחדות לאחר שחרורו ב-11 בפברואר 1990. בכיכר נובל באזור החוף של ויקטוריה ואלפרד מוצגים פסלים ארבעת זוכי פרס נובל לשלום של דרום אפריקה: אלברט לוטולי, דזמונד טוטו, פרדריק וילם דה קלרק ונלסון מנדלה.
בשנים האחרונות סובלת קייפטאון משיעור גבוה של פשע הקשור בסחר בסמים ובאלכוהול.
על פי הרשות למלחמה בסמים, צריכת הסמים בדרום אפריקה היא כפולה ביחס לשאר העולם וצריכת האלכוהול היא בין ה-10 הגבוהות בעולם, ובקייפטאון בפרט השיעור אף גבוה יותר מהממוצע במדינה.
באזור קייפטאון לאורך שנים היו התראות על משבר מים, כאשר דיווח ראשון התפרסם ב-1990. כ-40% מהמים מגיעים ממאגר של סכר טויווטרסקלופ הממוקם ליד עיירה ויליירסדורפ כ-96 ק"מ מהעיר.
ב-2018 המשבר החמיר ובמאגר מים ליד הסכר היו רק 13% מהמים.
באזור ננקטה מדיניות נוקשה של חיסכון במים.
בעקבות הגשמים הרבים שהיו באוזר בשנים 2019 ו-2020 המאגר חזר להיות מלא ב-100% מיכולתו.
בשנת 1993 בעיר התרחש טבח בכנסיית סנט ג'יימס.
ב- 2007 הוקמה בעיר מפלגת העצמאות של הכף אשר קוראת להפיכת הכף למדינה עצמאית מנותקת מדרום אפריקה.
אוכלוסיית קייפטאון מנתה ב-2011 כ-3.7 מיליון נפש, והיא העיר השנייה בגודלה בדרום אפריקה, אחרי יוהנסבורג.
האוכלוסייה בקייפטאון מורכבת מכ-16% לבנים, כ-39% שחורים, וכ-43% צבעונים (בני תערובת) ו-1.5% אסייתים.
בין הלבנים קהילה יהודית ותיקה ואמידה, המונה כ-15,500 נפש ולה השפעה ניכרת בחיי המסחר והכלכלה של העיר.
בית כנסת נוסד בשנת 1862 ובראשו עמד הרב רבינוביץ' (רבינאוויטץ').
סמוך למרכז העיר נמצא הר השולחן עם צוקים כמעט אנכיים ופסגה שטוחה אשר מתנשא לגובה של 1,070 מטר.
בצדה האחד של העיר נמצאת "פסגת השטן" (Devil's Peak) ובצד האחר הר "ראש האריה" (Lion's Head), שיחד סוגרים על מרכז העיר, City Bowl.
סמוך לעיר נמצא האי רובן איילנד שהוכר כאתר מורשת עולמית ב־1999. האי נמצא במפרץ השולחן וכיום מבקרים יכולים להגיע אליו רק דרך שירות הספינות של מוזיאון רובן איילנד.
קייפטאון נמצאת ב"נקודה חמה" של מגוון ביולוגי ובאזור מצויים כ־2,200 מינים של צמחים.
חלק ממיני צמחים או הם מינים אנדמיים של פרוטיאה וייחודים לאזור זה.
בשל גידול האוכלוסין והעיור באזור מצויים כיום למעלה מ־300 מיני צמחים בסכנת הכחדה, ו־13 מינים נכחדו.
בחצי האי קייפ המצוי בשטחה של קייפטאון נמצא הריכוז הגבוה בעולם של מינים בסכנת הכחדה.
על מנת לשמר את הטבע באזור הוקמה מערכת של יותר מ־30 שמורות טבע - בהן שמורת הטבע של הר השולחן.
בשטח השיפוטי של העיר נמצאת שמורת הטבע רונדווליי.
קייפטאון נמצאת באזור בו שורר אקלים ים-תיכוני, עם חורפים גשומים באופן מתון וקיצים חמים ויבשים.
בקייפטאון וסביבתה נמצאות כמה מהאטרקציות המרשימות והתיירותיות בכל יבשת אפריקה, להלן ארבע מהן:
חוף בולדרס - חוף זה הוא חוף בעל סלעים עגולים וגדולים הנקראים בולדרס, שם זה בא במקור משפת האפריקאנס ופירושו הוא "גללי לווייתן".
בחוף זה יושבת מושבה של פינגווינים שחורי רגל (פינגווין אפריקני), הגדולה בכל היבשת.
חוף זה שוכן בפרוור שקט הנמצא כ-32 קילומטרים דרומה ממרכז העיר בחצי אי הנקרא קייפ פנינסולה ושמו סיימונס טאון.
עיירה זאת מאכלסת כ-18 אלף נפשות (נכון שנת 2012) והיא הפרוור התיירותי ביותר של קייפטאון.
הפארק הלאומי כף התקווה הטובה - הימאי הראשון שהקיף את כף התקווה הטובה היה הפורטוגזי בארתולומיאו דיאש בשנת 1488. לאחר עשור, ב-1497, הגיע ואסקו דה גאמה לאותו מקום, והוא לעומת הפוקד הראשון של האתר, נשא את שם המקום כשיא המסע המפורסם שלו, ממערב אירופה להודו.
פארק זה מפורסם בזכות נקודות הציון בעלות ההיסטוריה המרשימה ובעזרת מגוון החי והצומח הייחודי האנדמי והעשיר שמאכלס המקום.
בין היונקים המרשימים ביותר שניתן למצוא בפארק, יש את בבון הכף המערבי, זברת ההרים, וכלב ים מזרח אטלנטי.
רובן איילנד - אי זה, השוכן כ-9 קילומטרים צפונית ללב העיר, כלא בין סורגי בית כלאו את נלסון מנדלה, נשיא דרום אפריקה.
בית כלא זה, מאפשר סיורים מאורגנים ופרטיים, המראים לציבור ולקהל הרחב את התאים בהם נאסרו האסירים של תקופת האפרטהייד, ומראה מוצגים היסטוריים, וכיום הוא משמש כמוזיאון.
באי נמצאת אוכלוסיית דובי הים הגדולה ביותר במדינה ומושבת השחפים צהובי הרגל הגדולה בחצי הכדור הדרומי.
הר השולחן - פסגתו של הר זה נמצאת כ-1,086 מטרים מעל פני הים והיא משתרעת על פני כ-3/4 משטחה של העיר.
חלקו העליון של הר זה, הוא השטוח וה"שולחני" ביותר מכל ההרים על פני כדור הארץ, והוא מאכלס בו מספר נרחב של מיני צמחים ובעלי חיים אנדמיים להר.
הדרך הנפוצה והנוחה ביותר להגיע לפסגתו של ההר היא על ידי הרכבל.
ההר עצמו, שוכן בתוך פארק הקרוי על שמו – הפארק הלאומי הר השולחן, המשתרע ממרכז קייפטאון, ועד כ-70 קילומטרים דרומה משם, ליד כף התקווה הטובה.
בקייפטאון פועלות מספר אוניברסיטאות, בהן אוניברסיטת קייפטאון ואוניברסיטת הכף המערבי.
את העיר משרת נמל התעופה הבינלאומי קייפטאון.
הנמל שנמצא במרחק של 20 קילומטרים מהעיר מציע טיסות ליעדים בדרום אפריקה ומחוצה לה.
מקייפטאון יוצאות רכבות לערים מרכזיות אחרות בדרום אפריקה, כמו יוהנסבורג, בלומפנטיין ודרבן.
בנוסף יש בעיר מערכת של רכבת פרוורית בשם "מטרורייל".
קייסי קלר שבוושינגטון) הוא שוער עבר אמריקאי.
קלר שיחק בקבוצת הכדורגל של אוניברסיטת פורטלנד.
ב-4 בפברואר 1990, ערך את הופעת הבכורה שלו בנבחרת ארצות הברית, נגד נבחרת קולומביה.
אחרי שהיה בסגל הנבחרת למונדיאל 1990, חתם קלר במועדון האנגלי, מילוול, והיה אהוב הקהל בין השנים 1992 ועד 1996. קלר רצה לשחק בפרמייר ליג, ולכן חתם בלסטר סיטי, עימה זכה בגביע הליגה ב-1997. קלר היה חלק מנבחרת ארצות הברית במונדיאל 1994, במונדיאל 1998 ובאולימפיאדת אטלנטה (1996).
קלר זכה בתואר הכדורגלן האמריקאי של השנה בשנים 1997, 1999 ו-2005. בשנת 2000, עבר קלר למועדון הספרדי, ראיו ואיקאנו, בו שיחק שנתיים.
לאחר מכן, הוא חזר לפרמייר ליג, לקבוצת טוטנהאם הוטספר.
במונדיאל 2002, היה קלר השוער השני של הנבחרת אחרי ברד פרידל.
בעונת 2004/05, קלר ירד לספסל בטוטנהאם, לאחר שפול רובינסון תפס את מקומו בתור השוער הראשון של הקבוצה.
בנובמבר 2004, הושאל קלר לסאות'המפטון, ושיחק חודש בקבוצה.
ב-15 בינואר 2005, חתם קלר במועדון הגרמני, בורוסיה מנשנגלדבך.
קלר הפך לבורג מרכזי בקבוצה ושיחק בכל החצי השני של העונה.
בגביע הזהב 2005, קלר עצר שני פנדלים בגמר מול נבחרת פנמה, והוביל את ארצות הברית לזכייה בגביע.
כאשר ברד פרידל הודיע על פרישה מנבחרת ארצות הברית, חזר קלר להיות השוער הראשון של הנבחרת, ועזר לה להעפיל למונדיאל 2006.
קייסין שובאייביץ' קולייב (1 בנובמבר 1917 - 4 ביוני 1985) היה משורר וסופר בלקרי נודע.
קולייב נולד ב-Verkhne-Chegemskoye בבלקריה למשפחה בלקרית-טורקית.
שירו הראשון פורסם ב-1934. הוא למד במכון הלאומי לתיאטרון במוסקבה ובמכון לספרות.
ב-1940 החל ללמד ספרות בעיר נאלצ'יק, אך עד מהרה גויס לצבא האדום כנחת.
הוא נפצע קשה בחצי האי קרים בעת שחילץ את ידידו ירחמיאל פלזנשטיין, גיבור ברית המועצות הראשון שעלה לישראל, משדה הקרב.
ב-1944 החליט סטלין להגלות עמים קווקזיים כטורקים הקברדינים והצ'צ'נים ממולדתם לאזורים מרוחקים בברית המועצות בטענה שהם תמכו בגרמנים בזמן שהכוחות שלהם היו בקרבת קווקז.
בזמן ביצוע הגירוש קולייב היה בחזית המלחמה.
עם סיום המלחמה ושחרורו מהצבא הוא היה יכול להישאר במוסקבה אך החליט לצאת לגלות יחד עם בני עמו למרות שסטלין פטר אותו אישית מכך.
הוא חי בקירגיזסטן עד 1957, אז חזר לקווקז עם משפחתו וחי שם עד יומו האחרון.
קולייב כתב יותר ממאה ספרי שירה ופרוזה בטורקית, בלקרית ורוסית.
ספריו תורגמו ליותר מ-120 שפות, נדפסו במהדורות רבות וזכו לפופולריות רבה בעיקר בתרגום לספרדית בשנים 1960-1980.
ספריו Yeşil Masal ("מעשיות ירוקות"), İyi Niyetli Karınca ("הנמלה שנתכוונה לטוב") ו-Sabah Masal ("מעשיות בוקר") נדפסו ביותר מ-5 מיליון עותקים בברית המועצות.
הוא זכה בפרס ע"ש מקסים גורקי ב-1966, באות ברית המועצות ב-1974 ובאות לנין ב-1990. הרפובליקה של קברדינו-בלקריה הכירה בו כאמן לאומי.
קייפלטון (נולד בשם קליפטון ג'ורג ביילי השלישי ב-13 באפריל 1967) הוא מוזיקאי רגאיי ודאנסהול ג'מייקני המוכר בזירה המוזיקלית הבינלאומית ופעיל מאז שנות השמונים המאוחרות ועד ימינו.
קייפלטון מאמין בדת הראסטפארי וחבר במסדר ה-Mansions of Rastafari.
בדומה למספר מוזיקאי דאנסהול אחרים, נמתחה ביקורת על קייפלטון בשל התוכן ההומופובי הקיצוני של רבים משיריו, אשר קוראים לרצח ולשריפה של הומואים ולסביות.
בעבר, ארגון אמנסטי פרסם דו"ח שמתח ביקורת על האלימות הנפוצה נגד הומוסקסואלים או אלו הנחשדים כהומוסקסואלים בג'מייקה, הכוללת הטרדות מהמשטרה ולעיתים עינויים.
מילות שיריו של קייפלטון, אשר חלקם מכילים כינויי גנאי ג'מייקניים וקריאות לרצח של הומואים ולסביות, ספגו ביקורת מצד ארגוני זכויות להט"ב ואחרים.
בישראל התעוררה מחלוקת דומה בעקבות הופעתו המתוכננת של קייפלטון בהאנגר 11 בתל אביב ביום העצמאות, ה-23 באפריל 2007. מופע החימום המתוכנן, מוש בן ארי, ביטל את הופעתו.
הנהלת האנגר 11 סירבה לבטל את ההופעה.
סערות דומות אירעו בארצות אחרות; בצרפת בוטלו שש הופעות של קייפלטון ב-2005 בעקבות מחאה של ארגון InterPride, בעוד ארגוני להט"ב אחרים מחו על תוכן שיריו אך התנגדו לביטול הופעותיו.
קייסרי (בטורקית: Kayseri) היא עיר בקפדוקיה שבמרכז טורקיה ובירת הנפה הקרויה על שמה.
לעיר מעמד של עיר מטרופוליטנית (Büyükşehir - "עיר גדולה") המחולקת לחמש עיריות.
שתיים מהן - קוג'סינן (Kocasinan) ומליקגזי (Melikgazi) מהוות את גרעינה של העיר, ובשנת 2004 נוספו לה שלוש עיריות נוספות - הג'לר (Hacılar), אינג'סו (İncesu) וטאלס (Talas).
לפי אומדן רשמי משנת 2023 אוכלוסיית העיר מנתה כ-1.4 מיליון בני אדם, מתוכם כ-1.2 מיליון התגוררו בחמשת הרבעים יחד.
קייסרי היא העיר השלישית בגודלה במחוז מרכז אנטוליה (אחרי אנקרה וקוניה) ומהגדולות בטורקיה כולה.
העיר מרוחקת 262 ק"מ דרום-מזרחית לבירה אנקרה וגובהה כ-1,050 מטרים מעל פני הים.
הר ארג'ייס (Erciyes Dağı) המתנשא לגובה של 3,916 מטר החולש על קייסרי מדרום היה לסימן ההיכר שלה ומופיע על סמל העיר.
העיר והאזור נושבו כבר בשנת 3000 לפנה"ס לערך, ואחד היישובים העתיקים באנטוליה - קילטפה (Kültepe) - נמצא כ־20 קילומטרים צפון-מזרחית לעיר.
באתר זה מצויים שרידיה של קַרוּם כַּנֵש ושל נשש הצמודה לה, בירתם הראשונה של החתים) באנטוליה.
קייסרי עצמה נודעה ב בשם מזאקה (Mazaka) ושכנה בצומת דרכים חשוב.
בין היתר חלפו בה דרך המשי, דרך המלך הפרסית, וצירים שחצו את אנטוליה מחופי הים השחור בצפון לעמק הפרת דרומית-מזרחית לה.
החל בתקופה הרומית, ככל הנראה בימי קלאודיוס, נקראה העיר בשם "קיסריה" (Caesarea), וזה השתבש לשמה הנוכחי.
מהתקופה הרומית לא נשתמרו שרידים רבים שכן העיר חרבה בידי המלך הסאסני שאפור הראשון בשנת 260.
במאה הרביעית לספירה, קיסריי היוותה מרכז נוצרי חשוב, בהיותה מושבו של בזיליוס הקדוש מקיסריה (המכונה גם בזיליוס הגדול) שכיהן בין השנים 370 - 379 בתור בישוף קיסריי ומיטרופולית קפדוקיה.
בתפקיד זה שלט על האזור שבין הרי הבלקן, הים התיכון, הים האגאי ונהר הפרת.
הוא נחשב לאחד האבות החשובים ביותר של הכנסייה האורתודוקסית.
חלק מהעיר היה מוקף חומה חזקה והפך למצודה בימי הקיסר הביזנטי יוסטיניאנוס הראשון.
המצודה (Kale) עומדת על תילה בכיכר הרפובליקה (Cumhuriyet Meydanı) במרכזה של העיר עד היום.
העיר נפלה לידי הסלג'וקים בראשות אלפ ארסלאן בשנת 1064. הסלג'וקים החריבו את העיר והרגו את רוב תושביה, והעיר נותרה שוממת במשך עשרות שנים.
מאז הכיבוש הפסיקה הבישופות של קיסריי להתקיים, אך תואר הכבוד "בישוף קיסריי מקפדוקיה" נשמר.
משנת 1925, תואר "ממלא מקום כס הבישופות של קיסריי מקפדוקיה" מוענק לפטריארך הכנסייה האורתודוקסית הרומנית.
העיר נבנתה מחדש בשנת 1134 על ידי השליט הדנישמנדי מליק מהמד גאזי והייתה לאחר מכן למרכז חשוב בסולטנות רום הסלג'וקית.
הסלג'וקים הותירו בעיר מבני ציבור חשובים כמו המסגד הגדול (Ulu camii), המדרסה הכפולה (Çifte medrese) מ-1206 ומתחם הונד האטון (Hunad Hatun) משנת 1238 שבו מסגד ומדרסה.
קייסרי נכבשה בידי המונגולים ב-1243, וב-1446 צירף אותה הסולטאן מהמט השני ל.
העות'מאנים הותירו בעיר את חותמם בדמות ח'אן (Kervansaray) משנת 1500 לערך, "המסגד (המכוסה ב)-עופרת" (Kurşunlu camii) מ-1585 אשר זכה לשמו בשל לוחות העופרת המשמשים לו כגג והבזאר מהמאה ה-19.
בעת מלחמת יוון–טורקיה, כאשר הצבא היווני איים על אנקרה, נעשו הכנות להעברת האספה הלאומית הגדולה של טורקיה לבית הספר התיכון בעיר.
למרות התפתחותה המהירה של קייסרי, הנחשבת בטורקיה כ"עיר בתנופה", והעובדה שהייתה למרכז תעשייתי, פיננסי ומסחרי חשוב במרכז אנטוליה, העיר עדיין שומרת על מאפיינים מסורתיים, ומערבת ישן וחדש, מודרני וכפרי.
80% מתעשיית הריהוט במדינה מתרכזת בעיר, וכן פועלות בה גם תעשיות מזון, מתכת וטקסטיל.
שדה התעופה הבינלאומי של קייסרי (Kayseri Erkilet Havaalani) שוכן במרחק של 5 ק"מ מצפון למרכז העיר, ודרך תחנת הרכבת שבמרכזה עוברות הרכבות המקשרות בין איסטנבול ואנקרה למזרח טורקיה.
בעיר נחנך בשנת 2009 קו רכבת קלה המכונה "קייסראי" (KayseRay - צירוף של שם העיר והמילה הטורקית לפס רכבת).
ב-1978 הוקמה בעיר אוניברסיטת ארג'ייס (Erciyes Üniversitesi) ובשנת 2007 למדו בה כ-23,000 תלמידים.
קייפטאון ספרס היא קבוצת כדורגל מהעיר קייפטאון, דרום אפריקה, ששיחקה בעבר בליגה הבכירה, PSL.
לאחר עונת 2017 הקבוצה ירדה לליגת משנה.
המועדון היה סניף של אייאקס אמסטרדם ובין שני המועדונים היה הסכם לשיתוף פעולה מבחינת שחקנים.
לאורך השנים עברו כמה שחקנים מהמועדון אל מועדון האם, ביניהם סטיבן פינאר ב-2002, איונג אנו ב-2008, דיילון קלאסן ב-2009 ות'ולאני סרארו ב-2011. בשנת 2020 אייאקס מכרה את מניותיה במועדון, ושמו השתנה לקייפטאון ספרס.
מועדון אייאקס קייפטאון הוקם בשנת 1999 מאיחוד בין שני מועדונים: סבן סטארס וקייפטאון ספרס.
הקבוצה מעולם לא זכתה באליפות אך מנגד גם מעולם לא ירדה ליגה.
בעונת רשמה הקבוצה את הצלחתה הגדולה ביותר כאשר זכתה בגביע דרום אפריקה בכדורגל.
בינואר 2007 רשמה הקבוצה הצלחה נוספת כשהצליחה לנצח את קבוצת-האֵם, אייאקס אמסטרדם, בתוצאה 3-1 במשחק ידידות שנערך בקייפטאון.
בשנים 2005 ו-2009 הקבוצה השתתפה בליגת האלופות האפריקאית.
בעות ירדה הקבוצה לליגת המשנה לאחר שסיימה במקום האחרון בליגה הבכירה.
בשתי העונות שלאחר מכן הקבוצה לא הצליחה לעלות חזרה לליגה הראשונה, כאשר בעונת היא סיימה במקום רביעי, ובעונת הפסידה בפלייאוף למועדון Black Leopards .
זמן קצר לאחר מכן מכרה אייאקס אמסטרדם את חלקה במועדון, שהיווה 51 אחוזים ממניותיו.
בשנת 2020 שיתוף הפעולה עם אייאקס הופסק ושמה של הקבוצה שונה ל"קייפטאון ספרס".
משנת 2004 מגרשה הביתי של הקבוצה הוא אצטדיון את'לון, שנבנה בשנת 1972 ובו 30,000 מקומות ישיבה.
קודם לכן מגרשה הביתי היה אצטדיון ניולנדז בו היו 51,000 מקומות ישיבה, כיום הוא משמש כאצטדיון רוגבי בלבד.
אייאקס קייפטאון מתכננת לעבור לאצטדיון פיליפי בראשית העשור השני של המאה ה-21. באצטדיון כיום 2,000 מושבים אך לאחר שדרוגו יהיו כ-10,000 מקומות.
קייסי סטונר (Casey stoner; נולד ב-16 באוקטובר 1985, סאות'פורט, קווינסלנד, אוסטרליה) הוא רוכב מרוצי אופנועים שהתחרה בעבר בסדרת ה-MotoGP, והיה האלוף בה בעונות 2007 ו-2011. בשנת 2008 זכה בתואר 'איש השנה הצעיר של אוסטרליה' .
סטונר החל להתחרות כבר בגיל ארבע, במרוצי עפר בגולד קוסט שבאוסטרליה המיועדים לגילאי תשע ומטה.
העונה הסתיימה עבורו ללא הגעה לפודיום באף אחד מ-15 המרוצים בהם השתתף.
בשנת 2003 חבר סטונר שוב לצ'קינלו ולקבוצת אפריליה, אך בקבוצת ה-125 סמ"ק, שם רשם הצלחה לא מבוטלת, תוך שהוא משיג את ניצחונו הראשון בגרנד פרי, שלוש פעמים זוכה במקום השני, ומסיים את העונה במקום השמיני.
בשנת 2004 הצטרף אל הקבוצה הרשמית של היצרן האוסטרי KTM, שם המשיך להשתפר עם ניצחון נוסף, פעמיים מקום שני, שלוש פעמים מקום שלישי, וסיום העונה במקום החמישי הכללי.
בשנת 2005 שב והצטרף לקבוצת אפריליה ב-250 סמ"ק.
על אופנוע המרוץ הרשמי של החברה פרח סטונר והתברר כאיום רציני על מוביל האליפות, הספרדי דני פדרוסה.
בסופו של דבר, התרסקותו של סטונר ב"מרוץ הבית" בפיליפ איילנד, אוסטרליה, אפשרה לפדרוזה לפתוח פער בלתי ניתן לגישור ולזכות באליפות.
סטונר ביסס עצמו במקום השני עם חמישה ניצחונות לאורך העונה.
למרות משא ומתן מתקדם עם קבוצת ימאהה, חתם לבסוף סטונר בקבוצתו החדשה של צ'קינלו, כרוכב בודד על הונדה RC211V לעונת המרוצים 2006. כבר במרוץ השני של העונה השיג את המקום הראשון במקצי הדירוג (פול פוזישן), אולם שורה של התרסקויות גרמה לו לסיים את עונת הבכורה במקום השמיני.
שרגע השיא של העונה היה כשסיים שני בגרנד פרי הטורקי, כשהוא נעקף בפניה האחרונה של המרוץ על ידי האיטלקי מרקו מלנדרי.
בעונת 2007 חתם סטונר בקבוצה הרשמית של היצרן האיטלקי דוקאטי, לצידו של לוריס קפירוסי, והתחרה על אופנוע ה-800 סמ"ק החדש של החברה, ה-GP7. זינוק מהמקום הראשון שש פעמים, ועשרה ניצחונות לאורך העונה, העניקו לסטונר את האליפות הראשונה שלו בקטגוריה הבכירה.
עקביות ניצחונותיו של סטונר בלטה במיוחד לנוכח חוסר היציבות של מתחרהו האיטלקי בעל חמש אליפויות עולם עד אותה עת, ולנטינו רוסי.
לאחר הזכייה חתם סטונר על הארכת חוזהו בדוקאטי עד ל-2009, עם אופציה לעונת נוספת ב-2010. הוא החל את עונת 2008 היטב עם ניצחון במרוץ הראשון בקטר והשיג באמצע העונה רצף של שבעה מקומות ראשונים במקצי הדירוג שהובילו לשלושה ניצחונות נוספים.
עם זאת, שלוש התרסקויות בחצי השני של העונה הותירו את האליפות לוולנטינו רוסי וסטונר סיים במקום השני לאחר שהשיג שני ניצחונות נוספים.
את עונת 2009 פתח סטונר שוב עם ניצחון בקטר.
ניצחון נוסף באיטליה מיקם אותו כאחד משלושת מובילי הקטגוריה ביחד עם רוסי וחורחה לורנסו, אך לקראת אמצע העונה הוא החל לסבול מתשישות ולמרות שהיה שהשיג זמני הקפה טובים במקצי הדירוג הוא ציין שהוא מתקשה בהשלמת מרוץ במלואו.
בדיקות רפואיות שנערכו לו לא אבחנו מחלה באופן חד משמעי, אך בצעד חריג לרוכב מוביל ב-MotoGP החליט סטונר לפרוש מכמה מרוצים ולחזור לאוסטרליה לצורך מנוחה.
הוא חזר לרכב בהצלחה בארבעת המרוצים האחרונים של העונה וסיים עם שני ניצחונות ומקום שני.
את עונת 2010 פתח סטונר עם ההקפה המהירה במקצי הדירוג של מרוץ קטר, אך התרסק במהלך המרוץ.
התרסקות במרוץ נוסף הרחיקה אותו ממאבק על המקום הראשון והוא סבל מביצועים בינוניים.
במרוץ ההולנדי באסן הוא השיג פודיום ראשון במקום השלישי שהתחיל עבורו רצף של מרוצים עם סיום בפודיום.
עד לאמצע העונה הוא השיג את מיקומו הגבוה ביותר במרוץ האמריקני בלגונה סקה ודורג במקום השלישי בטבלת האליפות.
לקראת סוף העונה ניצח סטונר בשלושה מרוצים, אך התרסקויות במרוצים אחרים מנעו ממנו להתקדם בדירוג והוא סיים את העונה במקום הרביעי.
במהלך העונה הודיע סטונר כי בעונת 2011 יעבור לרכב עבור קבוצת היצרן הרשמית של הונדה.
את עונת 2011 החל סטונר בניצחון ופול פוזישן בקטר.
למעט המרוץ השני בספרד, בו פרש סטונר לאחר התנגשות עם ולטינו רוסי, הוא סיים מרוץ אחר מרוץ על הפודיום.
אופנועי הונדה זכו לרוב במקומות הראשונים והראו שליטה כמעט מוחלטת בשדה יחסית לאופנועי ימאהה שהיוו יריב עיקרי בראשות לורנסו.
בסבב האוסטרלי, כששני מרוצים נוספים נותרו לעונה, השלים סטונר זכייה נוספת באליפות ה-MotoGP.
סטונר החל את עונת 2012 בהצלחה רבה, עם שני ניצחונות ומאבק צמוד עם לורנסו.
במרוץ הרביעי של העונה, בלה מאן, הוא הודיע באופן מפתיע על פרישה מסדרת ה-MotoGP בסוף העונה.
הוא המשיך לנצח בשלושה מרוצים נוספים במהלך העונה, אך ניכר היה שהישגיו היו טובים פחות מהעונה שעברה, שבה עמד על הפודיום בכל מרוץ שסיים.
סטונר הסביר את הסיבה לפרישה בכך שהמרוצים אינם מושכים אותו כבעבר והוא אינו מרגיש שהוא נהנה מהם.
לקראת סוף העונה הוא נפצע בקרסולו במסגרת מקצה אימון באינדיאנפוליס, ואף שהתחרה יום אחר כך במרוץ, הוא נעדר משלושת המרוצים הבאים לטובת החלמה מניתוח לטיפול בפציעה.
לאחר פרישתו ממרוצי אופנועי גרנד פרי הוא החל להשתתף בעונת 2013 במרוצי מכוניות מסדרת V8 Supercars האוסטרלית.
סטונר נישא בינואר 2007 לחברתו אדריאנה טוצ'ינה, אותה הכיר בעת שניגשה אליו לבקש חתימה, ארבע שנים לפני כן.
קייפ קוד הוא חצי אי במדינת מסצ'וסטס שבארצות הברית והוא חלק ממחוז ברנסטייבל (כמו גם האיים הרבים לאורך חופו).
העיירות הקטנות הטיפוסיות לאזור והחופים הארוכים הקנו לקייפ קוד את פרסומו והפכו אותו לאתר תיירותי מועדף במהלך חודשי הקיץ.
קייפ קוד הוא אחד מאיי המגן הגדולים בעולם והוא יוצר מפרץ הנקרא מפרץ קייפ קוד, המגן על החופים הפנימיים שלו ועל היישובים שבהם מסערות האוקיינוס האטלנטי.